**ААЛЫ ТОКОМБАЕВ**

**Энеке**

Ой энеке! Сенден жарык таң барбы!

Сенин шоолаң түбөлүккө бүтпөгөн.

Ой, энеке, сенден күчтүү жан барбы!

Кандай күч бар сенден жардам күтпөгөн!

Ой, апаке! Баратасың улгайып,

Каарылыкка бергим келбейт өзүңдү.

Бирок өмүр – зыркыраган жел кайык,

Шашып айтчы даанышмандык сөзүңдү.

Суйлө, сүйлө, дагы сүйлө, апажан,

Сагынганда эскерейин бардыгын.

Аткарайын, “тапшырма – деп – апамын” ,

Айткын, апа, барбы мага жардыгың?

Мээрбаным, жылмайганың балаңа

Алтын бэшик мекенимдей сезилет.

Кайда жүрсөң айткансыйсың “садага” ,

Эстей калсам элесиң да кезигет.

Ой, апаке! Сенден жарык таң барбы!

Сенин шоолаң түбөлүккө бүтпөгөн.

Ой, энеке, сенден күчтүү жан барбы!

Кандай күч бар сенден жардам күтпөгөн!